**Ob 75. obletnici sprejetja Splošne deklaracije človekovih pravic**

Ministrstvo za zunanje in evropske zadeve Republike Slovenije skupaj s Fakulteto za družbene vede in Društvom za Združene narode za Slovenijo

vljudno vabi na okroglo mizo

**75. obletnica Splošne deklaracije človekovih pravic -**

**"dostojanstvo, svoboda in pravičnost za vse"**

v **torek, 5. decembra 2023**, ob **9.30 uri**

v **Mali dvorani Državnega zbora RS, Šubičeva ulica 4, Ljubljana***.*

Vljudno prosimo, da svojo udeležbo potrdite najkasneje do 30. 11. 2023 na bostjan.jerman@unaslovenia.org

*Število mest je omejeno, prijave bomo sprejemali do zapolnitve mest.*

*Zaradi varnostnega pregleda prosimo, da pridete na dogodek vsaj 15. minut pred pričetkom.*

Prilogi:

* program
* koncept okrogle mize

**OKROGLA MIZA**

**75. obletnica Splošne deklaracije človekovih pravic – uveljavitev njenih načel svoboda, enakost in pravičnost za vse v Sloveniji in na mednarodni ravni**

V letu 2023 obeležujemo 75. obletnico Splošne deklaracije človekovih pravic, ki je bila sprejeta 10. decembra 1948 v Parizu. Splošna deklaracija je prvi mednarodni dogovor o naboru človekovih pravic, v katerem so bile prvič določene temeljne človekove pravice in ki jih je treba univerzalno varovati. Njeno ključno sporočilo je, da je vsak človek svoboden ter ima neodtujljivo dostojanstvo in enake pravice, ki veljajo za vse ne glede na raso, barvo kože, spol, jezik, vero, politične ali druge nazore, narodno ali družbeno poreklo, premoženje, rojstvo ali katerokoli drugo okoliščino.

To sporočilo je še vedno aktualno, še posebej v kontekstu novih geopolitičnih premikov in drugih globalnih izzivov kot so podnebne spremembe, digitalizacija in tehnološke spremembe, trajnostni razvoj, nalezljive bolezni idr. Globalno stanje človekovih pravic – državljanskih, političnih, ekonomskih, socialnih in kulturnih – je orodje, s katerim lahko ocenimo napredek človeštva ter svobodo, mir in pravičnost v svetu.

Okrogla miza se bo osredotočila na vpliv Splošne deklaracije tako na udejanjanje človekovih pravic v Sloveniji kot na prispevek Slovenije k uresničevanju človekovih pravic na mednarodni ravni, ob upoštevanju aktualnih izzivov in neugodne klime za človekove pravice.

Kakšna je v Sloveniji zapuščina Splošne deklaracije po 75 letih? Kako lahko ocenimo načela "svoboda, enakost in pravičnost za vse" danes? Kako so Splošna deklaracija in kasnejši mednarodni instrumenti človekovih pravic vplivali na človekove pravice v Sloveniji? Kako aktualni globalni izzivi vplivajo na varstvo in uresničevanje človekovih pravic pri nas? Kako odločitve mednarodnih in regionalnih sodnih in nadzornih mehanizmov vplivajo na razvoj človekovih pravic? S čim se Slovenija na področju človekovih pravic lahko pohvali v svetu? Kakšna je prihodnost človekovih pravic in kako jo vidijo mladi?

**Program**

(okrogla miza bo potekala v slovenskem jeziku)

|  |  |
| --- | --- |
| 9.30 – 10.15  Slavnostni nagovori | **uvodni pozdrav:**  mag. Urška Klakočar Zupančič, predsednica Državnega zbora Republike Slovenije  gospod Marko Lotrič, predsednik Državnega sveta Republike Slovenije  **glavna govornika:**  gospa Tanja Fajon, podpredsednica vlade, ministrica za zunanje in evropske zadeve Republike Slovenije  gospod Volker Türk, visoki komisar ZN za človekove pravice  (vnaprej posnet video nagovor) |
| 10.15 – 11.30  Panel | **panel:**  gospod Peter Svetina, Varuh človekovih pravic  gospa Eva Irgl, predsednica Komisije za peticije, človekove pravice in enake možnosti, Državni zbor Republike Slovenije  dr. Igor Šoltes, državni sekretar, Ministrstvo za pravosodje Republike Slovenije  prof. dr. Petra Roter, Fakulteta za družbene, Katedra za mednarodne odnose  gospa Katarina Bervar Sternad, direktorica Pravnega centra za varstvo človekovih pravic in okolja  gospa Arina Šmidt, mladinska delegatka Republike Slovenije pri OZN  moderator:  dr. Andraž Zidar, vodja Diplomatske akademije na Ministrstvu za zunanje in evropske zadeve Republike Slovenije |
| 11.30 – 12.15 | **razprava** |